# Soiuz MS-16

El Soiuz MS-16 fou un vol espacial tripulat de la nau Soiuz llançat el 9 d'abril de 2020. Va transportar tres membres de l'Expedició 62/63 a l'Estació Espacial Internacional.
Aquest és el primer vol tripulat amb el coet Soiuz 2.1a i la primera missió russa amb tripulació que no ha estat llançada des de Plataforma Gagarin (que va començar les reformes de modernització després del Soiuz MS-15) des del Soiuz MS-02 el 2016.

## Tripulació

| Posició | Tripulació | Tripulació |
| Comandant | Anatoli Ivanishin, RSA Expedició 62 Tercer vol espacial | Anatoli Ivanishin, RSA Expedició 62 Tercer vol espacial |
| Enginyer de vol 1 | Ivan Vagner, RSA Expedició 62 Primer vol espacial | Ivan Vagner, RSA Expedició 62 Primer vol espacial |
| Enginyer de vol 2 | Christopher Cassidy, NASA Expedició 62 Tercer vol espacial | Christopher Cassidy, NASA Expedició 62 Tercer vol espacial |

### Tripulació de reserva

| Posició | Tripulació | Tripulació |
| Comandant | Sergey Ryzhikov, RSA | Sergey Ryzhikov, RSA |
| Enginyer de vol 1 | Andrei Babkin, RSA | Andrei Babkin, RSA |
| Enginyer de vol 2 | Stephen Bowen, NASA | Stephen Bowen, NASA |

### Notes sobre la tripulació

Aquest vol hauria estat el primer vol espacial pel cosmonauta novell Nikolai Tikhonov que ha estat retirat de diversos vols a l'EEI per retards al mòdul de laboratori rus Nauka a partir del Soiuz MS-04. Tikhonov i Babkin van ser reemplaçats pels membres de la tripulació de reserva Ivanishin i Vagner, per raons de salut. Tikhonov, el comandant inicil de la missió, va patir una lesió als ulls i els oficials russos van optar per canviar els dos membres de la tripulació russa.
Es preveia que Tikhonov i Babkin volessin amb el vol Soiuz MS-17, previst per l'octubre del 2020 quan es va curar la lesió ocular de Tikhonov, tot i que els dos s'han mantingut fins a la Soiuz MS-18, que actualment té previst el llançament per al març de 2021, per tal que estiguessin a bord de l'estació a l'arribada del mòdul Nauka, amb el llançament previst cap el maig de 2021.
A causa de la pandèmia pel COVID-19, les famílies de la tripulació i els representants dels mitjans de comunicació no van poder veure el llançament a Baikonur i es van cancel·lar les habituals celebracions prèvies de record del vol de Yuri Gagarin en el Vostok 1.

## Missió

El Soiuz MS-16 es va llançar el 9 d'abril de 2020 a les 08:05:06 UTC. El motor del primer tram del Soiuz 2.1a es va encendre puntualment i va aixecar el coet lluny de la rampa de llançament al cosmòdrom de Baikonur, amb el cosmonauta Anatoli Ivanishin, acompanyat pel novell Ivan Vagner a l'esquerra i l'astronauta Chris Cassidy a la dreta. Igual que Ivanishin, Cassidy fa el seu tercer vol espacial. L'administrador de la NASA, Jim Bridenstine, va tuitejar: «Chris Cassidy, Anatoly Ivanishin i Ivan Vagner es troben en òrbita amb seguretat, cap virus és més fort que el desig humà d'explorar. Agraeixo a tots els equips @NASA i @roscosmos la seva dedicació a fer aquest llançament un èxit ».
L'EEI va passar directament sobre el lloc del llançament uns tres minuts abans del llançament i el coet va pujar directament a la seva òrbita. Sis òrbites després d'això, a les 14:13:18 UTC, la Soiuz va atracar port d'atracament del mòdul Poisk.

## Retorn

La càpsula Soiuz es va desacoblar de l'Estació Espacial Internacional a les 23:32:00 UTC i va aterrar a les estepes del Kazakhstan a les 02:54:12 UTC

## Referències

* ↑ «ISS: Expedition 62». spacefacts.de, 20-02-2020. [Consulta: 20 febrer 2020].
* ↑ «Soyuz MS-02». spacefacts.de, 20-04-2018. [Consulta: 14 gener 2020].
* ↑ Clark, Stephen. «Russian space agency replaces cosmonauts on next space station crew». Spaceflight Now, 19-02-2020. [Consulta: 20 febrer 2020].
* 1 2 «Astronaut's family won't attend launch next month due to coronavirus threat», 20-03-2020. Arxivat de l'original el 22 març 2020. [Consulta: 22 març 2020].
* ↑ https://twitter.com/katlinegrey/status/1262358285249847296
* ↑ https://spaceflightnow.com/2020/04/09/soyuz-crew-docks-with-the-international-space-station/ - 10 April 2020
* ↑ «La nave tripulada Soyuz MS-16 regresa con éxito a la Tierra de la Estación Espacial Internacional» (en castellà). RTVE, 22-10-2020.